Ֆեյսկինիով աղջիկը
**Ֆեյսկինի** (անգլ.՝ facekini), դիմակի տեսքով գլխարկ, փակում է գլուխը, դեմքը, ճակատը, վիզը և կան փոքր անցքեր աչքերի, քթի և բերանի համար։ Դիմակը նախատեսված է լողորդների և լողափային հանգստի սիրահարների համար։ Ֆեյսկինին կարող է լինել որպես առանձին գլխաշոր, կամ էլ ամբողջական լողազգեստի տարր։ Ֆեյսկինին հորինել է թոշակառու Չժան Շիֆանը՝ չինական Ցինդաո քաղաքի նախկին հաշվապահը, որը հետագայում գործարար է դարձել։

Ֆեյսկինի անունը (անգլ.՝ face (դեմք) + անգլ.՝ bikini (Բիկինի (լողազգեստ)) ձևավորվել է նույն սկզբունքով, ինչ-որ բուրկինին (բուրկա + բիկինի)․ փակ լողազգեստ մուսուլմանների համար։

Նման դիմակները հայտնի են դարձել Ցինդաո առողջարանային քաղաքում (Չինաստանի Շանդուն արևելյան նահանգ), որտեղ դրանք սկսել են օգտագործվել որպես ուլտրամանուշակագույն ճառագայթներից պաշտպանող միջոց, որոնք արևայրուք են առաջացնում։ Ասիայում և մասնավորապես Չինաստանում բաց մաշկը ավանդաբար կապված է բարձր սոցիալական կարգավիճակի հետ, այնպես որ, ոմանք ցանկություն են ունենում պաշտպանելու դեմքը արևայրուքներից։

Ըստ արտադրողների տեղեկատվության՝ այս դիմակը արգելափակում է A և B տեսակի ուլտրամանուշակագույն ճառագայթների 99,8%-ը։ Բացի այդ, նմանատիպ դիմակներն օգտագործում են մեդուզաներից, մրջյուններից, ջրիմուռներից և այլ նմանատիպ լողափային կենդանիներից պաշտպանվելու համար։ Ենթադրվում է նաև, որ այն կանխում է ծովային ջրի ալերգիկ ռեակցիաները։ Դիմակը պատրաստվում է առաձգական կտորից, որը սովորաբար օգտագործվում է տարբեր գույների և նախշերով լողազգեստներ պատրաստելու համար։ Ֆեյսկինին հաճախ հագնում են արևից պաշտպանող հագուստի և լողազգեստի, ինչպես նաև տարբեր աքսեսուարների (արևային ակնոց, անձրևանոց և այլն) հետ։ Դիմակի հետ կարելի է հագնել նաև ջրային ակնոցներ։

Տիկին Չժանը, հետևելով իր հորինած դիմակի հաջողությանը, չէր պատրաստվում կանգ առնել․ «Ես շարունակելու եմ զբաղվել դիզայնով, և փորձելու եմ այն դարձնել նորաձևության սրբապատկեր ինչպես տանը, այնպես էլ արտերկրում»։ Լողազգեստների այս տարրը սկսել են օգտագործել նաև մուսուլմանները, որոնք լողափ գնալուց հագնում էին նիկաբներ։

Ծովափնյա այս նորաձևությունը երբեմն համեմատվում է Անդրե Յունեբելի կատակերգական կինոդիտումից Ֆանտոմասի հետ (տես նաև «Ֆանտոմաս (ֆիլմ, 1964)) և, համապատասխանաբար, ֆեյսկինի կրող աղջիկներին սկսել են անվանել «ֆանտոմասներ», մյուս ֆեյսկինի կրողները մարդկանց հիշեցնում են այլմոլորակայիններ։

Ծանոթագրություններ
------------------

1. ↑  «В Китае набирают популярность кричащие фейскини» (ռուսերեն)։ korrespondent.net։ Վերցված է 2020-03-06
2. 1 2 3  «Китайские модницы оценили новый вид купальника для лица — «фейскини». Новости. Первый канал» (ռուսերեն)։ Վերցված է 2020-03-06
3. ↑  «China's famous 'face-kini' gets Peking Opera-inspired facelift»։ *Reuters*։ 2015-07-15։ Վերցված է 2020-03-06
4. ↑  Koplowitz, Howard (2012-08-22)։ ««Face-Kini» Swimwear Trend Sweeps China: Will The Face Bikini Catch On Around The World? [PHOTO]»։ International Business Times։ Վերցված է 2020-03-06
5. ↑  *Адлер, Йаэль* Что скрывает кожа. 2 квадратных метра, которые диктуют, как нам жить. — М.: Эксмо, 2017. — 352 с. — ISBN 978-5-699-93449-2
6. ↑  «Синтетическая маска — фейскини»։ *Зеркало.az* (ռուսերեն)։ 2018-08-17։ Վերցված է 2020-03-06
7. ↑  Watson, Leon (2012-07-07)։ «No, we're not going to rob a bank... we're just off to the beach! Chinese women wear nylon face masks to keep off blazing sun»։ Mail Online։ Վերցված է 2020-03-06
8. ↑  «Ревностные мусульманки облюбовали китайские фейскини» (ռուսերեն)։ islamnews.ru։ Վերցված է 2020-03-06
9. ↑  «Le face-kini fait fureur sur les plages chinoises» (ֆրանսերեն)։ ladepeche.fr։ Վերցված է 2020-03-05
10. ↑  «Le face-kini triomphe sur les plages de Chine» (ֆրանսերեն)։ Gentside։ 2012-08-21։ Վերցված է 2020-03-05
11. ↑  «В Китае люди «загорают» в масках»։ KLEO։ 2014-08-13։ Վերցված է 2020-03-05
12. ↑  «Китаянки превратились в фантомасов, одев купальники для лица»։ *Новости Луганска и Луганской области. Луганские новости сегодня*։ www.citynews.net.ua։ Վերցված է 2020-03-05